sa gayoy nakita si simoun na lumabas sa pinto ng kaniyang bahay na taglay ang sisidlan ng lampara, na nababalot nang boong ingat, lumulan sa isang sasakyang nakisunod sa hanay ng mga umaabay sa mga bagong kasal. upang huwag maligtaan ni basilio si simoun ay kinilala ang kotsero, at namangha siya ng makilala na iyon ay ang kaawaawang naghatid sa kaniya sa. diego, si sinong, ang binugbog ng guardia civil, iyon ding nagbabalita sa kaniya sa bilangguan ng lahat ng nangyayari sa tiani. sa pagkukurokuro niya na ang daang anloague ay siyang pangyayarihan, ay doon tumungo ang binata, na nagmadalit nagpauna sa mga karuahe. tunay nga, ang lahat ay tungo sa dating bahay ni kapitang tiago: doon nagkakatipong ang hanap ay isang sayawan upang magsiikot sa hangin! natawa si basilio nang makita ang mga guardia veterana na nangag aayos doon. dahil sa kanilang dami ay mahuhulaan ang kahalagahan ng pista at ng mga panaohin.